|  |  |
| --- | --- |
| logo zelenilo |  **ЈКП „ЗЕЛЕНИЛО“ Сомбор**Раде Дракулића 1225000 СомборПИБ: 108122945 Матични: 20935421Т.Р.: 205-515883-74 NLB Banka |

Тел: +381(0)25/418-948 🟏 Факс: +381(0)25/414-326 🟏 www.zelenilosombor.co.rs 🟏 office@zelenilosombor.co.rs

**Образац 12**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2024. до 30.09.2024.

Сомбор , 28.10.2024.

  **I ОСНОВНИ СТАТУСНИ ПОДАЦИ**

Пословно име: Јавно комунално предузеће „ЗЕЛЕНИЛО“

Седиште: Сомбор, Раде Дракулића 12

Претежна делатност: 8130 – Услуге уређења и одржавања околине

Матични број: 20935421

ПИБ: 108122945

Надлежно министарство: Министарство привреде

 Годишњи програм пословања ЈКП „Зеленило“- Сомбор за 2024.годину усвојен је на 28. седници Скупштине града Сомбора, одржаној дана 17.01.2024.год. , Решењем број : 023-22/2024- I.

 Прве измене и допуне програма пословања ЈКП „Зеленило“ Сомбор за 2024. годину, усвојене су на 30.седници Скупштине града Сомбора, одржаној дана 19.04.2024. године, Решењем број : 001448568 2024 08873 001 000 000 001

**II ОБРАЗЛОЖЕЊЕ ПОСЛОВАЊА**

ЈКП ``Зеленило`` Сомбор, својом делатношћу, техничко-технолошком опремљеношћу, кадровским потенцијалима и природним ресурсима је пре свега сервис грађана Сомбора. Својим свакодневним услугама и понудом производа уз стручне и мотивисане раднике доприноси побољшању квалитета живота, како у друштвеном тако и у природном окружењу. Својим сталним развојем уредно, квалитетно и економски оправдано пружа комуналне услуге са циљем унапређења животних услова свих грађана са посебним освртом на заштиту животне средине а самим тим и обезбеђује квалитет живота запослених.

 Конкретно, одржавање јавних зелених површина у граду и у насељеним местима од 01.01.-30.09.2024.године , реализовало се кроз следеће активности :

 -Орезивање дрворедних стабала и живе ограде по налозима надзорног органа

 -Сеча дрворедних стабала по налозима надзорног органа

 -Орезивање стабала ради прегледности у саобраћају ( раскснице и семафори)

 -Сакупљање откоса, утовар и одвоз

 -Машинско и ручно кошење зелених површина у граду и насељеним местима

 -Чишћење парковских стаза са сакупљањем отпада и његовим одвожењем

 -Окопавање и нега цветних површина у парковима и жардињерама

 -Одржавање јавне расвете, скидање новогодишњих украса

 -Одржавање урбаног мобилијара, споменика , чесми и фонтана

 - Кошење амброзије

 - Набавка и уградња новог урбаног мобилијара као и одржавање постојећег

 -Одржавање локалних путева у зимском периоду

 - Проширење Пет парка на Првомајском булевару

 - Озелењавање дворишта Омладинског центра

 Одржавање јавне расвете у граду и насељеним местима са потребним материјалом, декоративном расветом за Божићне и Новогодишње празнике, на почетку 2024.године, реализовало се кроз следеће активности : у периоду јануара месеца вршено је скидање декоративне (новогодишње) расвете, како у граду Сомбору, тако и у осталим насељеним местима, као и редовно одржавање јавне расвете. Кићење града и приградских насеља за дочек Нове 2024.године почели смо средином новембра, као и обично. У фебруару и марту месецу, због већег обима посла по пар недеља вршено је одржавање јавне расвете са по две ауто-дизалице (корпе) како би се јавна расвета довела у функцију. У посматраном периоду замењено је око 980 **с**ијалица, пригушница и грла, као и осталих делова електроматеријала. У пословима зимске службе током првог квартала, редовно су вршена дежурства - према степену мобилности, као и посипање путева индустријском сољу, каменим агрегатом и хладним асфалтом у складу са налозима од стране Штаба зимске службе. За зиму 2023./2024. годину, дежурства и напред наведени послови почели су 15.11.2023.године, а завршени 31.03.2024.године.

 У извештају о реализацији послова до краја трећег квартала 2024.године, кренућемо од податка из Програма пословања ЈКП „ Зеленило „ – Сомбор, а који се односе на закључене уговоре по искључивим правима са Градом Сомбором за 2024.годину и њиховом реализацијом.

ИЗВЕШТАЈ О ЗАКЉУЧ. УГОВОРИМА ПО ИСКЉУЧИВИМ ПРАВИМА СА ГРАДОМ

УГОВОРИ : УГОВОР.ВРЕДНОСТ :  **Реализација до 30.09.2024.**

Одрж.јавних зел. Површ. 117.867.421 98.738.050

Одрж. јавне расвете 14.000.000 13.131.376

Поставка мобилиара уз реку Мостонгу 900.000 900.000

Одрж. спом.знамен.личност. 915.000 661.789

Одрж. урбаног мобилијара 10.000.000 8.715.276

Одрж. фонтане и чесми 2.000.000 1.492.349

Кош. траве и раст. на банкин.општин. Путева 8.500.000 8.500.000

Зимска служба 20.398.357 14.648.897

Кошење амброзије 14.533.400 14.130.652

Кошење траве и др.растиња у путном појасу 2.909.971 2.909.971

Набавка новог урбаног мобилијара 9.996.720 9.996.720

Орезивање ветрозашт. појас.на пољ.земљ. 3.879.944 3.879.944

Подизање ветрозаштитних појасева 4.000.000 0

Ревитализација зеленила, поб.живот.сред. 10.000.000 0

Поставка мобилиј. у М.З.“Венац“ -клупе и корпе 300.000 300.000

Поставка мобилијара у М.З.“Венац“ 1.198.200 1.198.200

Постављање Снешка Белића 699.600 699.600

Уређење око терена Б.Моноштор 1.499.880 1.499.880

Замена расвете у Мите Поповића 800.784 800.784

Поставка јавне расвете уз реку Мостонгу 599.700 599.700

Осветљење фудбал.терена у Б. Брегу 8.999.280 8.576.880

Изградња јавне расвете у Ранчеву 2.364.960 0

Изградња теретане на отвореном у Гогама 1.499.832 1.499.832

Изградња теретане у Р. Ћирпанова 1.499.832 1.499.832

Постављање расвете у Милчићу 481.680 481.680

Осветљење моста на Апатинском путу 3.096.930 3.096.930

Осветљење терена у Растини 537.600 537.600

Постављ.стубова јавне расв.Централа 516.600 516.600

Пејзажно уређење у Чонопљи 7.223.745 0

Проширење Пет парка на Првомајском бул. 1.000.000 999.996

Озелењавање дворишта омладинског центра 162.330 164.878

**УКУПНО : 252.381.766 200.177.416**

 Проценат остварења напред наведених Уговора на крају трећег квартала 2024.године је 79,32%, што је управо сразмеран проценат на крају трећег квартала.

Исказана добит од 8.182.810 динара на крају овог квартала, настао је као логичан след након обављених послова које смо интензивирали током другог и трећег квартала.

 Наш највећи купац « Град Сомбор » (99,58%) редовно је, уплаћивао дуг по фактурама, Износи који су уплаћивани, готово у целини су одлазили на исплате зарада и осталих примања запосленима,a добављачи су остали ускраћени за плаћање доспелих фактура, што се види и по податку који је исказан у Билансу стања, на АОПу 0445 (Обавезе према добављачима у земљи), од 25.427.330 динара.

 Током другог квартала били смо приморани да се додатно задужимо код НлбКомерцијалне банке за финансирање текуће ликвидности у износу од 8.000.000 динара са роком враћања 24 (двадесетчетири) месеца. До краја трећег квартала отплаћене су четири рате у износу од 1.333.333 динара за вредност главнице и 215.939 динара за вредност камате.Стање кредитне задужености по наведеном основу износи 6.666.667 динара. Обавеза по основу дозвољеног прекорачења по текућем рачуну на крају трећег квартала износи 14.900.293 динара.

 Висину капитала је увећала добит овог периода.

 У овом кварталу нисмо унели износ обрачунат у 2023.години, који стоји као почетно стање у овој и то за резервисање отпремнина за све запослене- хипотетички као и за исплате по основу јубиларних награда, а које ће долазити у наредним годинама, према стварном стању и потребама, те ће се тај износ на крају 2024.године поново прерачунавати и унећемо га на крају четвртог квартала.

 Од краткорочних обавеза имамо исказане обавезе према запосленима које се односе на зараду у месецу септембру 2024.године у износу од 11.204.241 динара и које су се уредно и благовремено извршиле, као и увек до сада (14.10.2024.).

  На крају извештајног периода стање на свим рачунима предузећа ( осим НЛБ комерцијална банка) укупно је износило 67.418 динара.

 Што се тиче података о запосленима и трошковима запослених, можемо рећи да се они у укупном износу исплаћују у оквирима плана, који је опет у складу са Законом. Међутим, примећује се наставак тренда смањења запослених са 88, колико је било у плану за 2022.годину, на 81 реализовано, а на крају четвртог квартала прошле године, у којем је било планирано 84 запослених, реализација је 81. На крају трећег квартала реализације је 80.

 Када посматрамо податак о Накнадама по Уговорима о привременим и повременим пословима, видимо да је овај планирани износ премашен у реализацији коефицијентом 122%, али то не треба да нас забрињава јер ћемо у наредним перидима водити рачуна да износ који је планиран за целу годину буде и износ реализације, што је једино важно.

На дан 30.09.2024. немамо ни једног запосленог радника по Уговорима о привремено повременим пословима.

Једино што можемо још рећи је то да нам недостаје радна снага, па пошто је на снази забрана запошљавања, ово је један од начина на који се сналазимо.

 У случају отпремнина за одлазак у пензију, реализоване су две отпремнина које су и исплаћене.

 Јубиларну награду смо планирали и исплатили за четворо запослених , 24.априла 2024 год., 24.јуна 2024.године и 13.септембра 2024.године. Износ реализације у односу на план се разликује за 6 %.

 Посебно истичемо да је на позицијама: помоћ радницима и породицама радника, иисплаћено много више од плана, а све из разлога великог повећања смртних случајева и лечења, што је последица старосне структуре запослених и недовоњности здравствених услуга које се могу обавити на терет здравственог осигурања, које сви плаћамо. У поменуте сврхе, током овог периода укупно је потрошено 1.668.685 динара и он је у односу на план, исказан у проценту остварења, висок (111%).

 Обзиром да се одредбе Правилника о раду које регулишу поменуте исплате морају примењивати доследно и без изузетка, предузеће је у обавези да сваком раднику који има основан захтев за исплату помоћи, исту и исплати, без обзира на планирани износ.

 Образац 3, Динамика запослених, наводимо да је у првом кварталу 2024. године радни однос на неодређено време престао Станичков Марини, због одласка у пензију и Хинић Биљани, која је преминула.

 На основу сагласности Комисије за давање сагласности за ново запошљавање Министарства државне управе и локалне самоуправе, закључен је уговор о раду на неодређено време са Швељо Митром и Августинов Миленом. Иначе, Августинов Милена је до закључења уговора о раду на неодређено време, била у радном односу на одређено време.

Услед природног одлива који представља непредвиђене околности били смо принуђени извршити пријем новозапослених раније и тако нарушити динамику запошљавања која ће бити враћена у стање слагања са Планом и програмом запошљавања за 2024.годину од августа месеца 2024.године. Наведена динамика и јесте уравнотежена и успостављена у том периоду.

 Првог априла 2024.године у радни однос на неодређено време је примљен Граховац Милан на основу сагласности надлежне Комисије а Павловић Љиљана је примљена у радни однос на одређено време. Током трећег квартала смањио се број запослених за две радника, услед Отказа уговора о раду једне запослене, односно Технолошког вишка друге запослене.

 На дан 30.09.2024. године у радном односу на неодређено време је било 77 запослених и 3 запослених на одређено време.

 Просечна зарада пословодства је за дупло већа од запослених, што је заиста веома мали распон, нижи је од законског који је одређен на три пута већу зараду пословодства.

 У 2024.години нисмо планирали приходе из буџета, јер их Град Сомбор није определио.

 У табели средстава за посебне намене може се приметити да је потрошен износ за репрезентацију од 300.140 динара,а у плану је био 250.000 динара,разлика је више потрошено 50.140 динара и потрошена је на куповину цветних аранжмана. У наредном периоду ово прекорачење довешћемо у склад са планираним износом. Средства која смо ми исплатили на име донације од 90.000 су у складу са планом и одобрена су Удружењу оболелих од ахондроплазије у складу са потписаним Уговором о донацији. Иначе,наш запослени има ту болест и главни је активиста који заступа интересе ове мале групе оболелих.

 На дан 30.09.2024.године наше задужење је било само по основу дозвољеног прекорачења по текућем рачуну, а то смо детаљно образложили у предходном делу уз објашњење позиција Биланса стања.

Цене наших услуга су уговорене и дефинисане су кроз извод из ценовника који је наведен у Програму пословања за 2024. годину и нису се мењале.

|  |
| --- |
|  Процењена остварења индикатора пословања по кварталима : |
|  | План 2024. | Квартал први | Квартал други |  |  |
|  |  | Вредност Q1 | Вредност Q2 | Вредност Q3 | Вредност Q4 |
| Укупан капитал | 26.049 | 5.962 | 28.360 | 30.123 |  |
| Укупна имовина | 78.043 | 87.692 | 123.649 | 116.652 |  |
| Пословни приход | 246.330 | 36.934 | 120.079 | 178.114 |  |
| Пословни расходи | 246.198 | 56.675 | 114.188 | 168.813 |  |
| Пословни резултати | 132 | -19.741 | 5.891 | 9.301 |  |
| Нето резултат | 176 | -19.922 | 5.275 | 8.183 |  |
| Број запослених на дан | 82 | 80 | 82 | 80 |  |
| Просечна нето зарада | 73.721 | 74.271 | 72.947 | 73.386 |  |
| Инвестиције | 0 | 0 | 0 | 0 |  |
| ЕБИТДА | 13.040 | -19.767 | 4.801 | 7.178 |  |
| РОА | 0,25 | -22,72 | 4,27 | 7,01 |  |
| РОЕ | 0,68 | -334,15 | 18,6 | 27,16 |  |
| Оперативни ток готовине | 233.035 | 41.499 | 115.626 | 191.370 |  |
| Дуг/Капитал | 175,72 | -851,63 | 336 | 286 |  |
| Ликвидност | 53,47 | 240,22 | 274,29 | 221,24 |  |
| Проценат зараде од прилива готовине | 57,8 | 100,96 | 61,87 | 60,44 |  |
| Кредитна задуженост без гаранција | 10.466 | 14.638 | 21.786 | 21.567 |  |
| Кредитна задуженост са гаранцијама | 0 | 0 | 0 | 0 |  |
| Укупна кредитна задуженост | 10.466 | 14.638 | 21.786 | 21.567 |  |

III ЗАКЉУЧНА РАЗМАТРАЊА И НАПОМЕНЕ

 У посматраном периоду 2024.године, остварили смо одличан резултат пословања из разлога повећаних активности у овом делу године, што је у природи наше делатности којa је цикличног карактера и то се види по свим показатељима које смо напред навели.

 Пред нама је период завршетка послова који су нам додељени. Уз максималан труд и напор свих запослених очекујемо позитиван резултат на самом крају 2024.године.

Дана, 28.10.2024. Марко Терзин, в.д.директора

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_